Jurbarko tiltas per Mituvą (Knygnešių g.)
Jurbarko tiltas per Mituvą Knygnešių gatvėje – vienas iš automobilių tiltų, nutiestų per Mituvos upę Jurbarke. Jis stovi miesto vakariniame pakraštyje, kelio  198  Jurbarkas–Skaudvilė  atkarpoje link Jurbarkų, 0,2 km į šiaurės rytus nuo kryžkelės su Panemunės plentu. Apie 1 km į pietvakarius stovi kitas tiltas per Mituvą Jurbarko istorinio miesto dalyje. Žemupio kryptimi šalia šio tilto stūkso senojo trijų angų tilto atramos, išlikę krūmokšniais apaugę privažiavimo pylimai. Senasis tiltas buvo vadinamas Bliūdžiaus tiltu, dar stovėjęs 1970-aisias. Tiltas per Mituvą 3 tarpatramių. Gelžbetonio sijų perdanga atremta į masyvius betoninius taurus su lytlaužomis. Ant tilto nutiesti metaliniai turėklai, šalitilčiai atskirti betoniniais bortais. Ant tilto įrengtos dvi eismo juostos. Prietilčių pylimai nuo stichinių potvynių apsaugoti betoniniais sutvirtinimais. Senojo tilto liekanos nuo kairiojo upės kranto Senojo tilto liekanos upės vagoje Tilto profilis nuo aukštupio pusės Ant tilto (į miesto pusę) – dvi eismo juostos